OpenLLM-France/wikimedia huggingface dataset:
# Frederikshavn

Frederikshavn és una ciutat danesa situada al nord-est de l'illa de Vendsyssel-Thy. És la capital del del municipi de Frederikshavn que forma part de la regió de Nordjylland, ambdós creats l'1 de gener del 2007 com a part d'una reforma territorial. El seu nom significa, literalment, port de Frederik, en referència al rei Frederic VI de Dinamarca, anteriorment s'havia anomenat Fladstrand i va canviar el seu nom en rebre el títol de ciutat el 1818.

## Història

La zona que ocupa la ciutat de Frederikshavn ha estat habitada durant milers d'anys, el que es verifica a través de les restes arqueològiques trobades que van del neolític fins als vikings. Al voltant de la ciutat hi ha vestigis en forma de túmuls funeraris, dolmens i tombes de l'edat de pedra i de l'edat del ferro.
La posició de Frederikshavn ofereix unes condicions favorables per a la comunicació marítima gràcies al seu port natural situat a sotavent de l'arxipèlag de les illes Hirsholmene i Deget, una barrera de petits esculls i la seva proximitat a Suècia i Noruega i això ha tingut una gran importància en seva la història econòmica, política i militar. A la Segona Guerra Mundial, durant l'ocupació nazi de Dinamarca, la ciutat va formar part del mur atlàntic, un sistema de fortificacions al llarg de la costa des de França a Noruega, i tenia la condició de la zona de defensa, Verteidigungsbereich. Només hi havia quatre zones més al país amb aquest estatus l'ocupació, les altres tres van ser Hanstholm, Esbjerg i Aalborg.
El port ha estat tradicionalment el centre econòmic de la ciutat, gràcies a la pesca i les drassanes. Però després de la crisi que va afectar partir de la dècada del 1980 tant les captures de peix com a la construcció naval ha fet que la ciutat miri de dedicar-se a altres activitats com el turisme o els negocis, apostant per inversions en la construcció i en activitats de formació professional per a assegurar el futur.

## Transport i comunicacions

Frederikshavn té connexions de transbordador amb Noruega (Oslo) i Suècia (Göteborg), diverses vegades al dia. També hi ha Un servei de transbordador amb l'illa de Læsø al Kattegat. L'aeroport d'Aalborg és a uns 30 minuts en cotxe. I hi ha línies de ferrocarril, servides amb trens de la companyia Danske Statsbaner, que connecten la ciutat amb el nord (Skagen), amb ciutats de Jutlàndia com Aalborg o Århus i amb la capital Copenhaguen.

## Ports

Frederikshavn és una important ciutat portuària i compta amb diversos ports (de nord a sud):
* Rønnerhavn: nàutica recreativa, vaixells de pesca
* Nordre Skanse Havn: port de vela lleugera
* Frederikshavn Havn: port comercial
* Flådestation Frederikshavn: vaixells de guerra, vaixells trencaglaç, iot reial i vaixells de pràctiques
* Søsportshavn: nàutica recreativa, i cases flotants
* Neppens Havn: vela lleugera

## Ciutats agermanades

Frederikshavn té establertes relacions internacionals amb les següents ciutats: (venskabsbyer):
* Borlänge, Suècia
* Bremerhaven, Alemanya
* Paamiut, Groenlàndia
* Larvik, Noruega
* North Tyneside, Regne Unit
* Riga, Letònia
* Rovaniemi, Finlàndia
* Vestmannaeyjar, Islàndia

## Vegeu també

* Llista de ciutats de Dinamarca
# Fundació Eclipse

Fundació Eclipse és una organització sense ànim de lucre, als EUA s'anomena 501(c)(6), que administra la comunitat de codi obert anomenada Eclipse. El seu objectiu és el desenvolupament d'una plataforma de programari i eines relacionades anomenada Eclipse. Es va crear el 2003 i la seva seu és a Ottawa Ontario, Canadà.

## Membres estratègics

* CEA List, Codenvy, CA, Ericsson, IBM, itemis, Obeo, Oracle, Red Hat, Robert Bosch GmbH, SAP

## Projectes més importants

| Nom curt | Nom llarg | Descripció |
| BIRT | Eines Business Intelligence i Reporting | |
| Che | | IDE basat en la web i "Cloud" (informàtica al núvol) |
| Datatools | Plataforma Data Tools | |
| Eclipse | Projecte Eclipse | El projecte principal d'entorn Eclipse IDE |
| Eclipse Modeling Project | | |
| EE4J | Eclipse Enterprise per Java | Plataforma Java, versió empresa |
| IoT | Internet de les coses | IDE per la internet de les coses |
| Mylyn | | Integració amb el manegament de tasques |
| RT | Runtimes | |
| SOA | Projecte SOA Platform | |
| Technology | Projecte Technology | |
| Tools | Projecte Tools | |
| WTP | Projecte Web Tools Platform |

## Notes

* ↑ «eetimes eclipse foundation - Cerca amb Google» (en anglès). https://www.google.cat.+[Consulta: 25 octubre 2017].
# Gal·la Placídia (desambiguació)

«Gal·la Placídia» té aquests significats:
* Biografies:
** Gal·la Placídia fou una emperadriu romana del segle v.
** Gal·la Placídia la Menor (o Gal·la Placídia Valentiniana) fou una emperadriu romana del segle v.
* Dramatúrgia:
** Gal·la Placídia és una obra teatral d'Àngel Guimerà i Jorge.
** Gal·la Placídia és una òpera de Jaume Pahissa i Jo.
* Monuments: El Mausoleu de Gal·la Placídia és un monument al lloc d'enterrament de Gal·la Placídia, a Ravenna.
* Carrers: La plaça de Gal·la Placídia és una plaça de Barcelona.

## Vegeu també

* Gal·la
# Gal·li (desambiguació)

«Gal·li» té aquests significats:
* Gal·li, element químic de la taula periòdica de nombre atòmic 31 i símbol Ga.
* Biografies:
** Quint Gal·li, magistrat romà
** Marc Gal·li, magistrat romà pare adoptiu de Tiberi
** Quint Gal·li el jove, magistrat romà
Viccionari
# Félix García Casas

Félix Manuel García Casas (Madrid, 29 de desembre de 1968) va ser un ciclista espanyol que fou professional entre 1993 i 2003. En el seu palmarès destaquen dues victòries d'etapa a la Volta a Xile i també va aconseguir estar entre els 15 primers a la classificacións finals de les grans voltes.

## Palmarès

* 1993
** Vencedor d'una etapa de la Volta a Portugal del Futur
* 1995
** 1r al Trofeu Comunitat Foral de Navarra
* 1996
** Vencedor d'una etapa de la Volta a Xile
* 1997
** Vencedor d'una etapa de la Volta a Xile

### Resultats a la Volta a Espanya

* 1993. 80è de la classificació general
* 1994. 21è de la classificació general
* 1995. 12è de la classificació general
* 1997. 13è de la classificació general
* 1998. 20è de la classificació general
* 1999. 17è de la classificació general
* 2000. 21è de la classificació general
* 2001. 15è de la classificació general
* 2002. 8è de la classificació general
* 2003. 15è de la classificació general

### Resultats al Tour de França

* 1996. 48è de la classificació general
* 2000. 14è de la classificació general
* 2001. 37è de la classificació general
* 2003. 23è de la classificació general

### Resultats al Giro d'Itàlia

* 1996. 17è de la classificació general
* 1997. 12è de la classificació general
* 1998. 37è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Félix Garzo

Antoni Josep Gayà, conegut amb el pseudònim artístic de Félix Garzo, (Móra d'Ebre - Santa Coloma de Gramenet, 1958) va ser un periodista i llibretista de sarsueles i revistes català en llengua espanyola. L'obra que li ha donat més notorietat ha estat ser l'autor de la lletra del tango-cuplet Fumando espero, amb música de Joan Viladomat, interpretat dins de la revista La Nueva España (1923).

## Trajectòria professional

Llibrets de sarsuela
* 1913, 17 de juliol. Estrena de la versió espanyola del llibret de l'opereta en tres actes de Franz Lehár, La última mascota. Estrenada al Teatre Còmic de Barcelona.
* 1915. Las vírgenes paganas, sarsuela bufa en col·laboració d'Enrique García Álvarez i música de Joan Vert. Estrenada al teatre Zarzuela de Madrid (15 de maig de 1915) i al Teatre Còmic de Barcelona (3 d'octubre del 1915).
* 1923. La Nueva España. Música de Joan Viladomat i Vicenç Pastallé. Estrenada al Teatre Victòria de Barcelona.
* 1925. El diablo verde, o, la Trompeta del juicio, humorada-revista en un pròleg i 2 actes, dividits en 12 quadres, música d'Antonio Seguro. Estrenada al Teatre Victòria (Barcelona).
* 1927, febrer. El paso de Venus o las manchas del sol. Música d'Antonio Seguro. Estrenada al Teatre Talia (Barcelona).
* 1927, 22 de setembre. Juan sin alma, sarsuela en dos actes. Música d'Antonio Seguro. Estrenada al Teatre Victòria de Barcelona.
* 1930. El caballero de la sonrisa, opereta-revista en 1 pròleg i 3 actes. Música d'Antonio Seguro. Estrenada al Teatre Victòria de Barcelona.
* 1952. El circo. Música de Francesc d'A. Font. Estrenada al Teatre Victòria de Barcelona.

## Referències

* ↑ Nota breu de l'estrena a La Vanguardia (20 de juliol de 1913).
* ↑ Llibret de Las vírgenes paganas a Internet Archive.
* ↑ Arxiu sonor del fox-trot Es el infierno, de la revista El diablo verde,o, la Trompeta del juicio al You Tube.
# Fuentenava de Jábaga

Fuentenava de Jábaga és un municipi de la província de Conca, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Fuenteovejuna (pel·lícula)

Fuenteovejuna és una pel·lícula espanyola dirigida per Antonio Fernández-Román i estrenada el 1947, basada en l'obra de teatre homònima de Lope de Vega, el primer cop que fou adaptada al cinema. Per a evitar els envits amb la censura va comptar amb assessors històrics militars, religiosos i d'ambientació. L'adaptació va ser a càrrec de José María Pemán i es van reduir considerablement les escenes de tortures que hi havia a l'obra de Lope i es minimitza l'efecte de revolta del poble contra el tirà. De fet, l'eslogan "Fuenteovejuna, todos a una" no apareix a l'obra de Lope sinó a la pel·lícula.

## Sinopsi

El Comanador del poble de Fuenteovejuna es comporta com un tirà despòtic, i quan pretén la filla de l'alcalde, Laurencia, al·legant el dret de cuixa, ella i el seu promès Frondoso revolten tot el poble i maten el comanador. Finalment aconsegueixen el perdó reial.

## Repartiment

* Amparo Rivelles - Laurencia
* Manuel Luna - Comanador
* Fernando Rey - Frondoso
* Manuel Kayser - Esteban
* Tony Leblanc - Mengo

## Premis
### Tercera edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor actriu | Amparo Rivelles | Guanyadora |

## Referències

* ↑ Fuenteovejuna de Antonio Román a cine.blogspot.com
* ↑ Lope de Vega y el cine español (1). Fuenteovejuna (Antonio Román, 1947), per Rafael Nieto Jiménez
* ↑ «Medallas del CEC a la producción española de 1947». Círculo de Escritores Cinematográficos. Arxivat de l'original el 2020-07-30. [Consulta: 10 febrer 2018].
# Gemerské Michalovce

Gemerské Michalovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1413.
# Gemerské Dechtáre

Gemerské Dechtáre és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1246.
# François Clerc

François Clerc (Bourg-en-Bresse, Ain, 18 d'abril de 1983), és un futbolista professional francès. Juga de defensa i el seu primer equip va ser Toulouse FC.

## Selecció

Ha estat internacional amb la selecció francesa, en 13 partits.

## Clubs

| Club | Any |
| Tolosa FC | 2004-2005 |
| Olympique de Lió | 2005-2010 |
| OGC Nice | 2010-2012 |
| AS Saint-Étienne | 2012-2016 |
| Gazélec Football Club Ajaccio | 2016- |

## Palmarès
### Campionats nacionals

| Títol | Club | Any |
| Ligue 1 | Olympique de Lió | 2005 |
| Supercopa de França | Olympique Lyonnais | 2005 |
| Ligue 1 | Olympique Lyonnais | 2006 |
| Supercopa de França | Olympique Lyonnais | 2006 |
| Ligue 1 | Olympique Lyonnais | 2007 |
| Supercopa de França | Olympique Lyonnais | 2007 |
| Ligue 1 | Olympique Lyonnais | 2008 |

## Referències

* ↑ «Lyon: Clerc frappe à la porte» (en francès). FIFA.com, 02-10-2009. Arxivat de l'original el 18 de març 2014. [Consulta: 18 març 2014].
* ↑ «La France corrige les Iles Féroé» (en francès). L'Express, 12-10-2006. [Consulta: 9 juny 2017].
* ↑ «France sunk as Italy grab lifeline». UEFA.com, 18-06-2008. [Consulta: 9 juny 2017].
# Gebrauchsmusik

Gebrauchsmusik és un terme alemany, que essencialment significa "música utilitària", que es fa servir per a la música que existeix no només per ella mateixa, sinó que va ser composta amb alguna finalitat específica, identificable. Aquest propòsit pot ser un esdeveniment històric particular, com un acte polític o d'una cerimònia militar, o pot ser més general, com amb la música escrita per a acompanyar la dansa o la música escrita per a ser interpretada per aficionats o estudiants.
El compositor Paul Hindemith és probablement la figura més identificada amb aquesta expressió, que sembla haver estat encunyada, no en l'àmbit de la composició sinó en el de la musicologia.
La preeminència que agafa el problema socio-polític després de la Primera Guerra Mundial a Alemanya, comporta una revalorització de la realitat, entesa des d'un punt socio-polític, no pas des del punt de vista idealitzat de tipus individualista, propi de la música romàntica.
Aquest nou corrent és general en totes les arts i podem trobar un exemple paradigmàtic en Bertolt Brecht, actiu bàsicament a Berlín, amb la seva obra més coneguda: Die Dreigroschenoper (L'òpera dels tres rals).
Els músics van plantejar-se la participació en aquest projecte tenint en compte, a més, el problema de l'allunyament del públic a partir de l'evolució del llenguatge musical iniciat a principis de segle xx, que havia dirigit la major part del públic cap al consum de productes culturals deficients oferts per la indústria cultural de la música, amb característiques de concentració monopolista i d'expansió mundial.
Així va sorgir el concepte de Gebrauchsmusik (música utilitària), en l'intent d'utilitzar el llenguatge simplificat del consum de masses per crear productes accessibles a tothom. Això es va veure ajudat per la tradició, antiga i viva, del cabaret berlinès, en el que durant els anys vint s'hi havia introduït la influència del jazz.
Aquest canvi es produeix a partir de 1927 amb 3 fets destacables: Arribada de Hindemith a Berlin (per prendre possessió d'una càtedra de composició); primera col·laboració entre Kurt Weill i Bertolt Brecht, i l'obra d'Ernst Krenek que oferia, amb gran èxit, el primer exemple d'òpera jazz amb Jonny spielt auf.

## Bibliografia

* Stephen Hinton, 'Gebrauchsmusik,' New Grove Dictionary of Music and Musicians Online, ed. L. Macy, accessed 10 June, 2005. http://www.grovemusic.com Arxivat 2008-05-16 a Wayback Machine.
* Guido Salvetti. Historia de la música, 10. El siglo XX, primera parte. Madrid, 1986 (Turner Música) ISBN 84-7506-166-4
# Gebra Maskal Lalibela

Gebra Maskal Lalibela, nascut el 1172 i mort l'any 1212, fou rei d'Etiòpia a partir de 1189.
Vers el 1200, va transferir la capital del regne d'Axum a Roha, l'actual Lalibela dins la Lasta on construir nombroses esglésies monolítiques. Done el seu nom a la ciutat.
El regnat de Lalibela és remarcable pel nombre de monuments religiosos que va fer construir no solament dins la capital, sinó sobretot en els territoris on s'estengué la seva autoritat.
Lalibela combat victoriosament els Agao (Falashas) i sobretot els sobirans del Godjam i del Damot que li eren hostils. Na'akueto La'ab succeir a Lalibela.
# Gaubea

Gaubea (en castellà Valdegovía i oficialment Valdegovía/Gaubea) és un municipi d'Àlaba, de la Quadrilla d'Añana. Limita amb la província de Burgos i comprèn 30 concejos:
* Acebedo.
* Bachicabo.
* Barrio.
* Basabe.
* Bóveda.
* Caranca y Mioma, concejo format pels pobles de Caranca i Mioma.
* Cárcamo.
* Corro.
* Espejo.
* Fresneda.
* Guinea.
* Gurendes-Quejo, concejo format per les poblacions de Gurendes i Quejo.
* Nograro.
* Osma.
* Pinedo.
* Quintanilla.
* Tobillas.
* Tuesta.
* Valderejo, concejo format per les 4 poblacions de Lahoz, Lalastra, Ribera i Villamardones.
* Valluerca.
* Villamaderne, inclou també la població de Bellojín.
* Villanañe.
* Villanueva de Valdegovía, principal població i seu de l'ajuntament.
També hi ha un altre poble al municipi, Astúlez, que no pertany a cap concejo i és administrat directament pel municipi.

## Fills il·lustres

* Juan García de Salazar (1639-1710 (Zamora)) compositor i mestre de capella.
# Gaucher III de Châtillon

Gaucher III de Châtillon (c. 1162-1219) va ser un noble francès. Va acompanyar Felip August a Terra Santa i es va distingir al setge d'Acre i a la batalla de Bouvines.

## Biografia

Era fill de Gui II de Châtillon i d'Alix de Dreux, vídua de Valéran III. També va ser comte de Saint Pol, senyor de Crécy, de Châtillon, de Troissy, de Montjay i de Pierrefonds. Gaucher III va rebre en apanatge reial la senyoria de Clichy el 1193 a canvi del castell de Pierrefonds, que Felip August volia.
El 1209, Gaucher va ser un dels grans barons francesos que va participar en els inicis de la croada albigesa i va lluitar als setges de Besiers i Carcassona. El 1214 va lluitar pel rei de França a la victoriosa batalla de Bouvines. El 1219 prengué de nou la creu a la croada albigesa amb el príncep Lluís de França i participà en la massacre de Marmanda. Va morir poc després.

## Núpcies i descendència

El 1196 es va casar amb Elisabet de Saint-Pol, filla d'Hug IV, comte de Saint-Pol, i el 1205 va succeir al seu sogre com a comte de Saint-Pol. Gaucher i Elisabeth van tenir 5 fills:
* Gui IV, senyor de Chatillon (-1226) i de Saint Pol (Gui II)
* Hug I, comte de Blois (-1248)
* Elisabet, es va casar amb Raül II, senyor de Coucy (-1250)
* Eustàquia, el 1215 es va casar amb Daniel de Bethune, i després es amb Robrecht II de Wavrin, mariscal del comtat de Flandes
* Beatriu, es va casar amb Aubert de Hangest, senyor de Senlis

## Referències

* 1 2 Pollock, 2015, p. 184.
* ↑ Delisle, 1856, p. 95.
* ↑ Roquebert, 1986, p. 211.
* ↑ «COMTES de SAINT-POL (CHÂTILLON)» (en anglès). Medieval Lands, Foundation for Medieval Genealogy. [Consulta: 23 març 2020].

## Vegeu també

* Senyoria de Châtillon-sur-Marne

## Bibliografia

* Delisle, Léopold. Catalogue des actes de Philippe Auguste (en francès). París: Auguste Durand, 1856. ark:/12148/bpt6k515567.
* Pollock, M. A.. Scotland, England and France After the Loss of Normandy, 1204-1296 (en anglès). The Boydell Press, 2015 (St Andrews Studies in Scottish History). ISBN 978-1843839927.
* Roquebert, Michel. L'épopée cathare: Le lys et la croix (1216-1229) (llibre) (en francès). 3. Tolosa de Llenguadoc: Perrin, 1986. ISBN 978-2-262-02652-3.
# Gera

* No s'ha de confondre amb el Regne de Gera, regne medieval africà..
Gera és una ciutat alemanya situada a l'est de l'estat de Turíngia. Supera els 100.000 habitants.

## Fills il·lustres

* Livia Frege (1810-1891), cantant d'òpera (soprano).

## Història

La ciutat fou fundada la 995. Des de 1564, Gera fou la residència de la branca jove de la dinastia dels Reuss.
El 1920 la ciutat es va integrar a Turíngia.
Gran part de la ciutat fou destruïda pels bombardeigs dels Aliats a les darreries de la Segona Guerra Mundial (1945).
Fins a la reunificació alemanya (1990), la ciutat formà part de la República Democràtica Alemanya.

## Enllaços externs

* Gera
# Garzigliana

Garzigliana és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al sud-oest de Torí. A 1 de gener de 2019 la seva població era de 552 habitants.
Garzigliana limita amb els següents municipis: Pinerolo, Osasco, Macello, Bricherasio i Cavour.

## Referències

* ↑ «Resident population on 1st january» (en anglès). ISTAT. [Consulta: 27 abril 2020].
# Fêche-l'Église

Fêche-l'Église és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 787 habitants.

## Geografia

El municipi se situa entre Beaucourt i Delle, a 22 km de Belfort, la capital de departament, i a una alçada de 370 m.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 365 | 412 | 637 | 789 | 764 | 787 |
# GST

GST té els següents significats:
* Associació per als Esports i la Tecnologia (del seu nom en alemany Gesellschaft für Sport und Technik), organització estatal per a conduir el lleure, de la República Democràtica Alemanya
* Hitachi GST (de l'acrònim en anglès Global Storage Technologies), empresa subministradora de discs durs filial de Western Digital, dels Estats Units
* GST Computer Systems (de l'acrònim en anglès GreenSTreet), empresa informàtica amb seu a Cambridge, al Regne Unit
* Impost sobre el valor afegit (del seu nom en anglès Goods and Services Tax), impost indirecte que grava el consum
* GST Catalina (de l'acrònim en rus ГидроСамолёт Транспортный, transliterat GidroSamoliot Transportnii), hidroavió de disseny estatunidenc fabricat a la Unió Soviètica
* Vision GST (de l'acrònim en anglès Grand Sports Tourer), model d'automòbil fabricat per Mercedes-Benz
* GStreamer, entorn de treball multimèdia lliure multiplataforma
* Teoria general de sistemes (del seu nom en anglès General Systems Theory), teoria interdisciplinària que aborda la realitat com un conjunt de sistemes
* Temps sideri de Greenwich (del seu nom en anglès Greenwich Sidereal Time), valor del temps sideri en el meridià de Greenwich
* Hora del sistema Galileo (del seu nom en anglès Galileo System Time), mesura del temps utilitzada pel sistema Galileo per a la navegació per satèl·lit
* Glutatió-S-transferasa, transferasa que catalitza les reaccions del glutatió
* GST també és el codi de la UCI del Team Gerolsteiner, equip ciclista d'Alemanya
* Gst també és l'abreviatura de la gerstleyita, mineral de la classe dels sulfurs
# Gafarró del Cap

El gafarró del Cap (Serinus canicollis) és un ocell de la família dels fringíl·lids (Fringillidae).

## Hàbitat i distribució

Habita garrigues, terres de conreu, praderies i boscos de pins a l'oest i sud-oest d'Angola, est de la República Democràtica del Congo, extrem est de Sudan del Sud, Burundi, sud-oest d'Uganda, oest, centre i sud de Kenya, Etiòpia, Eritrea, Kenya, Ruanda, Burundi, Uganda, nord, centre i sud de Tanzània, nord-est de Zàmbia i nord de Malawi, est de Zimbabwe, oest de Moçambic i Sud-àfrica. Illes Mascarenyes.

## Referències

* ↑ «Gafarró del Cap». Cercaterm. TERMCAT, Centre de Terminologia. Rev. 10/04/2022(català)
# Gafarró de Síria

El gafarró de Síria (Serinus syriacus) és una espècie d'ocell de la família dels fringíl·lids (Fringillidae) que habita boscos de cedres de les muntanyes del Líban, Síria, nord d'Israel i localment a Jordània.

## Referències

* ↑ Fitxa del gafarró de Síria a Birdguides Arxivat 2012-11-08 a Wayback Machine. Rev. 02/12/2012
# Gafarró de les protees

El gafarró de les protees (Crithagra leucoptera) és un ocell de la família dels fringíl·lids (Fringillidae).

## Hàbitat i distribució

Habita zones de matolls a les muntanyes de Sud-àfrica.

## Referències

* ↑ «Gafarró de les protees». Cercaterm. TERMCAT, Centre de Terminologia. Rev. 10/04/2022(català)
# Gorvièla

Gorvièla (en francès Gourvieille) és un municipi de França de la regió d'Occitània, al departament de l'Aude.